A kurzus kódja: BBN-FIL-216; FLN-211	
A kurzus megnevezése: Russelltől Ryle-ig: az analitikus filozófia kezdetei a 20. században	
A kurzus előadója: Faragó-Szabó István  farago-szabo@freemail.hu	
A kurzus helye és ideje: Csüt. 14.00 – 15.30. Előadás. II/208	

A kurzus előfeltétele(i): -	
A jegyszerzés módja(i): Kollokvium	
Követelmények: -	

A kurzus leírása, tematikája:
A bevezetésben a 20. századi analitikus filozófia kialakulásának körülményeit és alapvető jellegzetességeit vizsgálom. Frege és Russell filozófiáját, mint a Wittgenstein Tractatusát előkészítő gondolati rendszereket elemzem, ezt követően pedig a Bécsi Kör filozófiájának jelentősebb doktrínáit vesszük szemügyre. A Filozófiai vizsgálódások, valamint Ryle munkássága egyes téziseinek elemzéseivel záródik a félév. A kurzus során tárgyalandó témák egy része más stúdiumok kapcsán is felmerült. A kurzus elsődleges célja ezért a nyelvfilozófia, ismeretelmélet, vagy logika kurzuson tanultak filozófiatörténeti rekapitulációja, árnyalása és kibővítése, ezzel elősegítve a 6 sz. filozófiatörténeti kollokviumra történő felkészülést	

A kurzuson elhangzó előadásokhoz javasolt néhány mű párhuzamos olvasása: 
1.Gottlob Frege: “Logikai vizsgálódások, I. A gondolat”, az azonos című kötetben (Osiris, 2000), 191-218
Uő.: “Jelentés és jelölet” Uo. 118 -148
Bertrand Russell, “Az érzéki adatok viszonya a fizikához”  in: Miszticizmus és logika, Magyar Helikon, 1976, 235-291 (Az újabb kiadásokban az oldalszám más)
Uő.: “A denotálásról”, in: Kortárs tanulmányok a logikaelmélet kérdéseiről, Copi-Gould (eds), Gondolat, 1985
Uő, A filozófia alapproblémái, Kossuth, 1996, 15 –81
Ludwig Wittgenstein, Logikai-filozófiai értekezés, Atlantisz, 2004 
Moritz Schlick: “Pozitivizmus és realizmus”, in: A Bécsi Kör filozófiája, 93 – 134, Gondolat, 1972,
Uő.: “Az ismeret fundamentumáról”, uo., 260-291
Ludwig Wittgenstein, Filozófiai vizsgálódások, Atlantisz, 1998  1 – 130 § és 244 - 300 §
Ryle, A szellem fogalma, Gondolat, 1981 I, II, V (több kiadás is létezik)
Bertrand Russell, Filozófiai fejlődésem, Gondolat, 1968, IV – VII
Nyíri Kristóf, Ludwig Wittgenstein, Kossuth, 1983,
A magyar Filozófiai Szemle tematikus Wittgenstein-száma, 2001/3